Case ID: 1226555
Sentence 2: Hüquqi məsələlər: İddiaçı İKB ASC (Yelo Bank) Cavabdeh qarşı “borc tələbi və tutmanın ipoteka predmetinə yönəldilməsi” tələbinə dair iddia ərizəsi ilə məhkəməyə müraciət edərək, Cavabdeh İddiaçı İKB ASC-nin xeyrinə 2007-ci il 19 dekabr tarixli kredit müqaviləsi üzrə 25977.74 ABŞ dolları əsas, 12321.65 ABŞ dolları faiz, 175.47 ABŞ dolları cərimə borcu olmaqla, ümumilikdə cəmi 38474.86 ABŞ dolları məbləğində borcun, 30 manat ödənilmiş dövlət rüsumunun, ipoteka predmeti olan daşınmaz əmlaka tutmanın yönəldilməsi haqqında bildirişin qeydə alınması üçün ödənilmiş 10 manat dövlət rüsumunun və 20 manat xidmət haqqının ödənilməsi, tutmanın Cavabdeh mülkiyyətində olmuş və İddiaçı İKB ASC-nin xeyrinə ipoteka ilə yüklü edilmiş Bakı şəhəri, Suraxanı rayonu, Zığ qəsəbəsi, Zığ yolu küçəsində yerləşən, 1 otaqlı, 18.67 kv.m yaşayış sahəsindən ibarət 43 nömrəli evin 73 nömrəli mənzilinin boşaldılması müqabilində Suraxanı Rayon İcra Hakimiyyəti tərəfindən Cavabdeh birdəfəlik maddi yardım olaraq ayrılmış 38800 manat məbləğində pul vəsaitinə yönəldilməsi, qətnamənin tutmanın maddi yardıma yönəldilməsi hissəsində icra olunmasının Bakı şəhəri Suraxanı Rayon İcra Hakimiyyətinə həvalə edilməsi, birdəfəlik maddi yardımın qətnamənin icrasına kifayət etmədiyi halda qətnamənin qalan hissədə ümumi qaydada icra edilməsi və Cavabdeh ilə İddiaçı İKB ASC-si arasında bağlanmış xx xxxxxx 2007-ci il tarixli kredit müqaviləsinin ləğv edilməsi barədə qətnamə çıxarılmasını məhkəmədən xahiş etmişdir.